8. jaanuaril avastati Tallinnas posti hulgast kirjaümbrik, milles oli reklaamkaardi vahel minigrippkott, mis sisaldas rohekaid kuivatatud taimseid osi ja oli marihuaanale omase lõhnaga. Cannabis test oli positiivne. Kokku oli ainet 2 grammi. Algatati väärteomenetlus.    9. jaanuaril leiti Tallinna Reisisadama A-terminalist ühe Soome kodaniku isiklike asjade hulgast 60 tabletti psühhotroopset ravimit Hypnogen ja teise Soome kodaniku asjade hulgast 117 tabletti  psühhotroopset ravimit Rivatril. Mõlemal reisijal puudus oma elukohariigis välja antud tunnistus antud ravimite kohta, mis on vajalik psühhotroopsete ravimitega reisimiseks. Mõlemad juhtumid anti üle MTA uurimisosakonnale kriminaalmenetluse alustamiseks. Kriminaalmenetlus alustati KarS § 392 alusel, menetlust juhib Riigiprokuratuur.    11. jaanuaril kontrolliti Tallinna Reisisadama A-terminalis laeva peale suunduvaid reisijaid ja avastati kolmelt Soome kodanikult kokku 785 tabletti ravimeid.  Ravimiteks olid Rivotril, Dormicum ja Xanax. Isikutel puudusid psühhotroopsete ravimite riigist väljaviimiseks vajalikud tunnistused antud ravimite kohta. Isikud koos ravimitega anti üle MTA uurimisosakonnale kriminaalmenetluse alustamiseks. Kontrollimisel tuvastati ka üks tagaotsitav Soome kodanik, kes peeti Soomes kinni. Kriminaalmenetlus alustati KarS § 392 alusel, menetlust juhib Riigiprokuratuur.    16. jaanuaril suunati Tallinna Reisisadama A-terminalis laeva peale suunduv Soome kodanikust reisija  kontrolli. Kontrolli käigus leiti kolm erineva nimetusega ravimit, kokku 280,5 tabletti. Veel teisegi Soome kodaniku kontrollimise käigus leiti seitse erineva nimetusega ravimit, kokku 29,5 tabletti. Isikutel puudusid psühhotroopsete ravimite riigist väljaviimiseks vajalikud tunnistused antud ravimite kohta. Mõlemad reisijad peeti koos ravimitega kinni ja anti üle MTA uurimisosakonnale kriminaalmenetluse alustamiseks. Kriminaalmenetlus alustati KarS § 392 alusel, menetlust juhib Riigiprokuratuur.    18. jaanuaril leiti Vanasadama A-terminalist laevale minevate reisijate kontrollimisel Soome kodaniku pükste vöö vahele peidetuna 90 tabletti. Reisijal puudus psühhotroopsete ravimite riigist väljaviimiseks vajalik tunnistus antud ravimite kohta. Isik koos ravimitega anti üle MTA uurimisosakonnale kriminaalmenetluse alustamiseks. Kriminaalmenetlus alustati KarS § 392 alusel, menetlust juhib Riigiprokuratuur.    18. jaanuaril sisenes Koidula tollipunkti kaudu Venemaalt Eestisse sõiduk Audi, mille  juht ei soovinud midagi deklareerida. Tolliläbivaatuse käigus avastati isiku pagasist kaks jaemüügipakendit (100 tabletti) psühhotroopset ravimit Fenazepam. Arstitõend ravimite kohta isikul puudus. Ravimid konfiskeeriti ja koostati veoki läbivaatuse akt. Algatati väärteomenetlus.    21. jaanuaril saabus Venemaalt Narva maantee tollipunkti kaudu Eestisse jalakäija, kes kontrolli käigus esitas tollile järgmised ravimid: 150 ml Korvaloli, Nootropili, 400 mg Piracetami, 90 tabletti Kristepini, 120  tabletti Metropol-Akri, 50 tabletti Cavintoni, 40 tabletti Levomicetini, 60 tabletti Capoten25mg captopili, 20 ml Sofradexi, 4 karpi Sulfacil-Natriat, 30 tabletti Validoli, 200 ml Befungini, 50 ml Tinctura propolisi, 50 tabletti Furacelini, 200 ml vesinikülihapendit, 6 fotoküünalt, 80 mg Levomekoli ja 200 tabletti askorbiinhapet. Seoses sellega, et ravimite kogus ületas sotsiaalministri määrusega kehtestatud normi, peeti isikult ravimid aktiga kinni. Juhtum anti üle MTA uurimisosakonnale kriminaalmenetluse  alustamiseks.    22. jaanuaril kontrolliti kolme Soome kodanikku, kes suundusid Tallinna Reisisadama A-terminalis laevale. Kontrollimise käigus leiti 395 tabletti järgmiseid ravimeid: Xanax, Alprazolam ja Rivotril. Isikutel puudusid psühhotroopsete ravimite riigist väljaviimiseks vajalikud tunnistused antud ravimite kohta. Isikud koos ravimitega anti üle MTA uurimisosakonnale kriminaalmenetluse algatamiseks. Kriminaalmenetlus alustati KarS § 392 alusel, menetlust juhib Riigiprokuratuur.    24. jaanuaril avastasid tollikontrolli ametnikud Tallinna Reisisadama A-terminalist Soome kodaniku isiklike asjade hulgast 238 tabletti ravimeid. Isikul puudus psühhotroopsete ravimite riigist väljaviimiseks vajalik tunnistus antud ravimite kohta.  Reisija koos ravimitega anti üle MTA uurimisosakonnale kriminaalmenetluse alustamiseks. Kriminaalmenetlus alustati KarS § 392 alusel, menetlust juhib Riigiprokuratuur.    30. jaanuaril reageeris tollikoer Tallinna Reisisadama A-terminalis reisija  peale, kes paluti kontrolli. Läbivaatuse käigus leiti isiku seljakotist 3,2 grammi marihuaanat. Reisija anti üle MTA uurimisosakonna ametnikele, kes algatasid juhtumi asjus kriminaalmenetluse.    Muu:  9. jaanuaril saabusid Eestisse läbi Taani Lennujaama kaks reisijat Taist. Reisijate pagasite läbivaatusel avastati 5 kinnises klaaspudelis olevat kobrasarnast isendit, mis osutusid CITES-i (ohustatud liikidega rahvusvahelise kaubanduse konventsioon) lisasse C kuuluvateks. Kaup  peeti kinni, algatati väärteomenetlus.    11. jaanuaril sisenes Venemaalt Luhamaa tollipunkti sõiduauto Audi. Auto oli eelnevalt sisestatud automaatsesse numbrituvastussüsteemi kontrolliks. Süvendatud kontrolli käigus avastati salongis asuvast randmekotist antiradar Crunch 2110. Antiradar peeti kinni ja koostati veoki läbivaatuse akt. Antiradar peeti politsei tulekuni kinni, kes selle konfiskeeris.    11. jaanuaril saabus Tallinna Lennujaama reisija Taist. Hilinenud pagasile hiljem järele  tulnud isikult peeti kinni kasteedile sarnanev metallese. Ese peeti kinni ja suunati ekspertiisi.    15. jaanuaril avastati Tallinna Lennujaamas Šveitsist saabunud reisijalt deklareerimata käekell Rolex ja sõrmus väärtusega 12 792 Šveitsi franki. Kokku oli kauba väärtus 120 612 Eesti krooni.    16. jaanuaril kontrolliti Tallinna Lennujaamas Taist läbi Helsingi saabunud isikut, kelle juurest peeti kinni elektrišokiaparaat ja laadija ning 10 kasteedile sarnanevat metallist eset ning  suunati ekspertiisi.    16. jaanuaril sisenes Koidula tollipunkti kaudu Venemaalt Eestisse sõiduk Toyota Corolla, mille läbivaatusel avastati sõiduki esiklaasilt töötav antiradar Crunch 2130. Antiradar peeti politsei tulekuni kinni, kes selle konfiskeeris.    18. jaanuaril kontrollis tollikontroll Soome kodanikust reisijat Tallinna Reisisadama A-terminalis. Isiklike asjade läbivaatuse käigus selgus, et isikul on kaasas teleskoop-vedrunui, mis kuulub vastavalt relvaseadusele erivahendite alla.  Isik koos relvaga anti üle politseile.    18. jaanuaril saabus Venemaalt Narva maantee tollipunkti liinibuss Setra. Reisijate isiklike asjade läbivaatusel avastati ühe isiku pagasist 11 erinevat kaubamärki meeste ja naiste sokke, 3 paari naiste sukkasid ja viis paberkotikest pruuni värvi tundmatu taime seemnetega. Kokku avastati 390 paari sokke, mille kaubamärkideks olid nt Hugo Boss, Puma, Adidas, Lacoste, Nike, Yves Saint Laurent jne. Kuna tegemist oli intellektuaalse omandi rikkumise  kahtlusega ja seemnete puhul kogusega üle piirnormi, siis peeti kaup kinni ja tõkendati tollitõkendiga. Juhtumi asjus alustati väärteomenetlus.    30. jaanuaril Taist Tallinna Lennujaama saabunud reisija pagasist leiti kettnuiale sarnanev ese, mille tollikontroll kinni pidas. Alustati väärteomenetlus.